เคาะร่วมทุนไอแบงก์เม.ย.นี้
ไอแบงก์เตรียมสรุปสัดส่วนผู้ถือหุ้นรายใหม่ เดินหน้าตามแผนฟื้นฟู
9 เม.ย. 2561

ไอแบงก์เตรียมสรุปสัดส่วนผู้ถือหุ้นรายใหม่ เดินหน้าตามแผนฟื้นฟูน.ส.ปิยวรรณ ล่ามกิจจา รองผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ปลายเดือน เม.ย.นี้ จะมีการประชุมคณะกรรมการธนาคารอิสลามแห่งประเทศไทย หรือไอแบงก์ โดยมีวาระสำคัญพิจารณาสรุปหาพันธมิตรใหม่ของธนาคาร โดยมีหลายกลุ่มที่เสนอตัวและข้อเสนอเข้ามา คาดว่าจะสรุปพันธมิตรใหม่ของไอแบงก์ได้ ซึ่งเป็นการดำเนินการตามแผนฟื้นฟูของธนาคารก่อนหน้านี้ คณะสภานิติบัญญัติแห่งชาติ (สนช.) เห็นชอบแก้กฎหมายไอแบงก์ให้กระทรวงการคลังเข้าไปถือหุ้นได้เกิน 49% เป็นการชั่วคราว เมื่อกฎหมายมีผลบังคับใช้คลังก็จะใส่เงินเพิ่มทุนส่วนแรก 2,000 ล้านบาท เป็นเงินจากงบประมาณให้กับไอแบงก์ทันทีสำหรับเงินเพิ่มทุนอีก 1.6 หมื่นล้านบาท ที่เป็นเงินจากกองทุนพัฒนาระบบสถาบันการเงินเฉพาะกิจ หรือกองทุนแบงก์รัฐ จะพิจารณาว่าจะเพิ่มให้อย่างไร แต่จะดำเนินการอย่างรวดเร็ว เพื่อให้ ไอแบงก์มีฐานะที่แข็งแรง และพันธมิตรรายใหม่จะได้เข้ามาถือหุ้น ทำให้ธนาคารเดินหน้าประกอบธุรกิจต่อไปน.ส.ปิยวรรณ กล่าวว่า ยังไม่สามารถเปิดเผยได้ว่ามีนักลงทุนกี่รายที่เสนอตัวเข้ามาเป็นพันธมิตรใหม่ของไอแบงก์ และยังไม่สามารถบอกได้ว่าพันธมิตรใหม่จะเข้ามาถือหุ้นในไอแบงก์เป็นสัดส่วนเท่าไร อย่างไรก็ตามการคาดว่าพันธมิตรใหม่จะทำให้ไอแบงก์เดินหน้าทำธุรกิจต่อไปได้อย่างเข้มแข็งรายงานข่าวจากไอแบงก์ เปิดเผยว่า การสรรหาพันธมิตรใหม่อยู่ระหว่างให้นักลงทุนหรือ สถาบันการเงินที่สนใจเข้ามาตรวจสอบกิจการ หลังจากนั้นจะเปิดให้ผู้ที่สนใจนำเอกสาร ข้อมูลการเสนอราคามาให้ธนาคารพิจารณาในเดือน มี.ค.ที่ผ่านมา โดยมีทั้งนักลงทุนหรือจากสถาบันต่างประเทศ และนักลงทุนและสถาบันของไทยที่สนใจเข้ามาซื้อหุ้นเพิ่มทุนครั้งนี้ เนื่องจากคาดว่าผลดำเนินงานไอแบงก์เริ่มมีกำไรเป็นครั้งแรกในรอบ 5 ปี ซึ่งคาดว่าปีนี้น่าจะมีกำไรไม่น้อยกว่า 400-500 ล้านบาทสำหรับเงื่อนไขการพิจารณา ได้แก่ ผู้ที่ให้ราคาสูงที่สุด มีศักยภาพเข้ามาฟื้นฟูกิจการ เดินหน้าธุรกิจตามหลักศาสนาต่อไปได้ โดยตั้งเป้าหมายขยายสินเชื่อปีนี้ที่ 1 หมื่นล้านบาท